Fiber

Fiber (fra latin fibra, «trevl, tråd»)«fiber», NAOB«fiber (n.)», Online Etymology Dictionary er et naturlig eller et kunstig materiale eller stoff som er betydelig lengre enn det er bredt.Kadolph, Sara (2002): Textiles. Prentice Hall. ISBN 978-0-13-025443-6. Det består av sammenhengende filamenter eller forlengede enhetlige stykker, på samme måte som homogene tråder. De er viktige bestanddeler i biologien for både planter og dyr, der de holder sammen det øvrige vevet. Menneskers bruksområder for fiber er høyst varierte, vi kan spinne fibrene til tråd, hyssing, snøre, garn og tau. 

Fiber kan inngå som en komponent i komposittmaterialer eller kan veves til matter som for eksempel papir eller filt. Fiber brukes ofte i produksjon av andre materialer, der råstoffene enten er fra naturen eller produseres syntetisk. Syntetiske fibre er billigere å produsere enn naturlige fibre, ettersom det er en tilnærmet uuttømmelig kilde for syntetiske fibre sammenlignet med tilgangen på naturlige fibre. De sterkeste ingeniørmaterialene inneholder ofte fibre, for eksempel karbonfiber og polyetylen med ultrahøy molekylvekt.

Etterspørselen etter naturlige fibre er høyere enn for syntetiske fibre, ikke minst på grunn av at naturlige fibre er som regel behageligere å ha på seg i form av klær enn syntetiske fibre. Viskose er en halvsyntetisk fiber ettersom hovedbestanddelen er et naturprodukt (cellulose) hvor det tilføres en kjemisk blanding slik at kan produsere fiber.Møller, Mette (12. februar 2021): Hva er syntetiske stoffer?, Mettemoller.no

 Naturlige fibre 
Naturlige fibre inkluderer de som produseres av planter, dyr og geologiske prosesser. De kan klassifiseres etter opprinnelse.

Plantefiber. Plantefibre benyttes i produksjonen av papir og tekstiler (klær). Kostholdsfiber er viktig for menneskelig ernæring.
 Vegetabilske fibre er generelt sett basert på varianter av cellulose, gjerne med lignin. Eksempler inkluderer bomull, hamp, brennesle, jute, lin, ramie og sisal. 
 Trefiber fremstilles fra trær, da hovedsakelig fra massevirke. Kan fremstilles både kjemisk og mekanisk, man får da cellulose, respektive tremasse. Mesteparten av fiber fra trær anvendes i papirfremstilling som papirmasse. Anvendes også blant annet til fremstilling av så forskjellige ting som tekstiler (viskose), folie (cellofan) og sponplater.

 Animalske fibre består for det meste av bestemte proteiner. Forekomster er edderkoppsilke, ekte silke, tarmreimer (eng:catgut), hår og ull, slik som kashmir, mohair og angora.
 Mineralske fibre i naturlig tilstand: asbest. Asbest er det eneste mineralet med naturlig forekommende lange, mineralske fibre. Korte fiber-lignende mineraler inkluderer wollastinitt, attapulgitt og halloysitt.

 Syntetiske fibre 

Kunstfiber eller syntetiske fiber er kunstig framstilte fiber.

 Referanser 

 Se også 
Tekstil

Eksterne lenker

 Les om fiber på Treveven

Kategori:Materialer
Kategori:Tekstiler